**ОТЧЕТЕН ДОКЛАД**

**ЗА ДЕЙНОСТТА**

**НА**

**РАЙОНЕН СЪД - СЛИВНИЦА**

**през 2018 г.**

Годишният отчетен доклад за дейността на Районен съд – Сливница е изготвен съгласно изискванията на чл. 80, ал. 1, т. 2, б. „а” от ЗСВ и указанията на ВСС.

Дейността си по правораздаването Районен съд - Сливница осъществява на територията на три общини: Община - Сливница, Община - Драгоман и Община – Божурище.

**І. КАДРОВА ОБЕЗПЕЧЕНОСТ:**

Към 31.12.2018 г. утвърдената щатна численост на Районен съд - Сливница 23,5 щатни бройки, в т.ч.: административен ръководител-председател – 1 щ. бр., съдия – 5 щ. бр., държавен съдебен изпълнител – 1 щ. бр., съдия по вписванията – 1 щ. бр. и съдебни служители - 15,5 щ. бр.

*Съдия Георги Николов -* административен ръководител – председател на Районен съд – Сливница до 05.11.2018 г. включително. През м. Октомври 2018 г. съдия Георги Николов подава молба до Съдийската колегия на Висшия съдебен съвет да бъде освободен от заеманата от него длъжност „административен ръководител-председател“, като изразява желание да остане районен съдия в Районен съд – Сливница. Към момента на подаване на неговата молба Районен съд – Сливница няма незаета щатна бройка за длъжността „районен съдия“. С оглед удовлетворяване на неговото желание, щатната численост на Районен съд – Сливница за длъжността „съдия“ е увеличена от 4 щ.бр. на 5 щ.бр. и считано от 06.11.2018 г. Георги Николов е назначен като „съдия“ в Районен съд – Сливница. Съгласно Заповед № 2805/20.11.2018 г. на Председателя на Върховен административен съд, считано от 26.11.2018 г. същият е командирован в Административен съд – София област до завръщане на титуляра – съдия Емил Любчов Димитров, командирован във Върховен административен съд, но за не повече от шест месеца.

*Съдия Мариана Маркова* е работила през целия отчетен период като считано от 06.11.2018 г., съгласно решение на Съдийската колегия на Висшия съдебен съвет по Протокол № 34/06.11.2018 г., е определена за изпълняващ функциите „административен ръководител – председател“ в Районен съд – Сливница“ до встъпване в длъжност на нов административен ръководител.

*Съдия Ангелина Гергинска - Йорджева* е работила през целия отчетен период.

*Съдия Кристина Тодорова* е командирована в СОС от 23.01.2012 г., като последно командировката й е продължена със Заповед № К-1247/20.12.2016 г. на Зам.-председателя на Софийски апелативен съд, считано от 23.12.2016 г. до завръщането на титуляра – съдия Калинка Георгиева, командирована в Апелативен съд – София.

*Съдия Невена Великова* е работила през целия отчетен период, в т.ч. до 05.07.2018 г. включително като командирован младши съдия да изпълнява длъжността „съдия“ в Районен съд – Сливница, съгласно Заповед № К-130/27.06.2017 г. на Председателя на Софийски окръжен и считано от 07.07.2018 г. като „съдия“ в Районен съд – Сливница, съгласно решение на Съдийската колегия на Висшия съдебен съвет по Протокол № 21/26.06.2018г.

Съдия по вписванията е Даниел Крумов Николов.

След подаване на молба от страна на Павлин Николов Славов – държавен съдебен изпълнител при Районен съд – Сливница, да бъде преместен на свободна щатна бройка за същата длъжност в Районен съд – Костинброд, длъжността „държавен съдебен изпълнител“ в Районен съд – Сливница е овакантена, считано от 01.01.2018 г. Длъжността остава вакантна до края на 2018 г. През този период, на основание чл. 264, ал. 4 от Закона за съдебната власт, функциите на държавен съдебен изпълнител се изпълняват съответно до 25.11.2018 г. включително от съдия Георги Николов (Заповед № РД-09-106/29.12.2017 г. на административния ръководител-председател на Районен съд - Сливница) и считано от 26.11.2018 г. от съдия Мариана Маркова (Заповед № РД-09-95/29.11.2018 г. на и.ф. административен ръководител – председател на Районен съд – Сливница). През м. Ноември 2018 г. е обявена процедура по набиране на кандидати за заемане на длъжността при условията на чл. 68, ал. 1, т. 4 от Кодекса на труда (за времето, до заемане на длъжността въз основа на конкурс).

Администрацията на Районен съд – Сливница се състои от: административен секретар, главен счетоводител, системен администратор, съдебни секретари, съдебни деловодители, призовкар и чистач. Към 31.12.2018 г. утвърдената щатна численост на администрацията е 15,5 щатни бройки, както следва: административен секретар – 1 щ. бр., главен счетоводител – 1 щ. бр., системен администратор – 0,5 щ. бр., съдебни секретари, в т.ч. изпълняващ функциите секретар в Съдебно-изпълнителната служба – 6 щ. бр., съдебни деловодители, в т.ч. изпълняващи функции „архивар“, „Регистратура“ и „Бюро съдимост“ – 5 щ. бр., призовкар – 1 щ. бр. и чистач – 1 щ. бр.

През м. Януари на 2018 г. на незаета щатна бройка за длъжността „съдебен секретар“ е назначено лице при условията на чл. 68 ал. 1, т. 4 от Кодекса на труда - до окончателно заемане на длъжността след провеждане на конкурс. През м. Септември 2018 г. е обявен конкурс за заемане на длъжността и през м. Ноември 2018 г. е назначено лицето, кандидатирал се на първо място.

Към настоящия момент Районен съд – Сливница има утвърдена 0,5 (половин) щатна бройка за длъжността „системен администратор“. Бройката е утвърдена с решение на Съдийската колегия на Висшия съдебен съвет по Протокол № 20 от 18.10.2016 г., след подадено искане от страна на съда за увеличаване на щатната численост на Районен съд – Сливница с 1 (една) щатна бройка за длъжността „системен администратор“. Обявеният в началото на м. Ноември 2016 г. конкурс за заемане на длъжността приключва още на етап приемане на документи поради липса на кандидати за така обявената позиция. От 1 Март 2017 г. е назначено лице до провеждане на конкурс, като Районен съд – Сливница не е преставал да търси кандидати за длъжността, които биха се съгласили да сключат постоянен или дългосрочен трудов договор при условията, които Районен съд – Сливница може да им предложи. Размерът на стартовото основно възнаграждение обаче се оказва под нивото на пазарното търсене спрямо познанията, квалификацията и опита, които се изискват за заемане на длъжността, задълженията, които се вменяват и отговорностите, които се поемат.

През м. Юни 2018 г. са приети изменения в Закона за съдебната власт, обнародвани в ДВ бр. 49 от 12.06.2018 г., с които се въвежда ограничението, че за съдебен служител не може да бъде назначено лице, което работи по трудово правоотношение при друг работодател, освен като преподавател във висше училище.

В изпълнение на разпоредбите на чл. 340а от Закона за съдебната власт, трудовото правоотношение с лицето, заемащо длъжността „системен администратор“, при условията на чл. 68, ал. 1, т. 4 от Кодекса на труда е прекратено. Лицето работи при друг работодател и условията, които предлага Районен съд – Сливница не го удовлетворяват, за да прекрати трудовите си правоотношения с този друг работодател.

Горецитираното ограничение направи предлаганото от Районен съд – Сливница работно място за длъжността „системен администратор“ на половин работен ден абсолютно неконкурентноспособно. Длъжността остава овакантена до края на 2018 година. Предвид спецификата на работата на системния администратор, в Районен съд – Сливница липсва възможност за съвместяване на длъжността.

През м. Септември 2018 г., поради придобиване право на пенсия за осигурителен стаж и възраст, е прекратено трудовото правоотношение и със съдебен служител, заемащ длъжността „съдебен деловодител“. На овакантената длъжност е назначено лице, при условията на чл. 68, ал. 1, т. 4 от Кодекса на труда - до окончателно заемане на длъжността след провеждане на конкурс.

Към 31.12.2018 г. утвърдената щатна численост на администрацията на Районен съд – Сливница е 15,5 щатни бройки, като има незаета 0,5 щатна бройка за длъжността „системен администратор“ и един служител в отпуск по майчинство.

Работата между служителите от администрацията е разпределена съгласно Правилника за администрацията в съдилища.

Справките с данни от автоматизираната информационна система на Национална база данни "Население" се изготвят от двама съдебни деловодители, съгласно заповед на административния ръководител. През 2018 г. са били изготвени 687 броя такива справки.

През 2018 г. в Районен съд – Сливница продължава да функционира интеграционната система за автоматизиране на делата САС „Съдебно деловодство“, като със заповед на административния ръководител – председател на съда автоматизирането на делата, образувани в съда преди 01.01.2016 г. продължава да се осъществява с помощта на програмата СУСД „Система за управление на съдебните дела”.

Районен съд - Сливница има кадрова обезпеченост, която осигурява добрата работа на съда, както по отношение движението на делата, така и при обслужването на гражданите.

Графикът за дежурствата на съдиите и служителите се изготвя ежемесечно.

По време на съдебната ваканция дежурните съдии са разглеждали всички видове дела, посочени в чл. 329, ал. 3 от ЗСВ.

**II. ДВИЖЕНИЕ НА ДЕЛАТА:**

Постъпването на съдебните книжа и документирането им е съобразено с изискванията на Правилника за администрацията в съдилищата .

В Районен съд - Сливница е инсталирана програма САС „Съдебно деловодство“, като всички постъпващи документи, протоколите от съдебните заседания и съдебните актове, се обработват по електронен начин.

В предвидения от закона срок се изпращат преписи от присъдите за изпълнение и се изисква съответната информация от прокуратурата. Периодичните сведения се изготвят в срок от административния секретар, и съдебните секретари. Извършени са проверки на наличните дела в канцеларията на съда и в съдебно-изпълнителната служба.

В деня на постъпването им или на следващия ден исковите молби, обвинителни актове, тъжби и книжата по делата се докладват на председателя, който разпорежда движението им и определя съдията- докладчик, чрез Програмата за случайно разпределение на делата.

Съдията-докладчик извършва проверка за редовността на исковата молба по гражданските дела, респективно - по наказателните дела, за допуснати съществени нарушения на процесуалните правила от органите на досъдебното производство, тъжби, жалби, насрочване на делата, провеждане на заседанията и постановяване на съдебния акт. Тази установена от години в съда практика води до положителни резултати в работата, тъй като позволява по-задълбочено запознаване с предмета на делото и събиране на допустимите и относими към спора доказателства. При редовност на исковите молби, се пристъпва към размяна на книжа по реда на чл. 131 ал. 1 от ГПК. След постъпване на отговор, или изтичане на срока за такъв, делата се насрочват веднага в рамките на разумен срок от порядъка на един месец.

Не са редки случаите на оставяне без движение на исковите молби на основание чл. 129, ал. 2 ГПК. Във всички случаи на оставяне без движение са давани конкретни указания за отстраняване на недостатъците и постановяване на допустимо и правилно решение.

**2.1. ПОСТЪПИЛИ ДЕЛА:**

През 2018 г. общият брой на постъпилите за разглеждане в Районен

съд – Сливница дела е 1650 – от които 843 граждански и 807 наказателни.

Общо средномесечно постъпление за 2018 година на един съдия на база 12 месеца е 34 дела.

*За сравнение:*

През 2017 г. общият брой на постъпилите за разглеждане в Районен

съд – Сливница дела е 1727 – от които 913 граждански и 814 наказателни.

Общо средномесечно постъпление за 2017 година на един съдия на база 12 месеца е 42 дела.

През 2016 г. общият брой на постъпилите за разглеждане в Районен

съд – Сливница дела е 1566 – от които 672 граждански и 894 наказателни.

Общо средномесечно постъпление за 2016 година на един съдия на база 12 месеца е 44 дела.

През 2015 г. общия брой на постъпилите за разглеждане в Районен съд Сливница дела е 2030 – от които 770 граждански и 1260 наказателни.

Общо средномесечно постъпление за 2015 година на един съдия на база 12 месеца е 42 дела.

През 2014 г. общия брой на постъпилите за разглеждане в Районен съд Сливница дела е 1574 – от които 700 граждански и 874 наказателни.

Общо средномесечно постъпление за 2014 година на един съдия на база 12 месеца е 33 дела.

**2. 2. ДЕЛА ЗА РАЗГЛЕЖДАНЕ**

**2.2.1. Гражданските дела за разглеждане** през 2018 г. са общо 1144, от които:

* искове по СК, ЗЗДН, ЗЗДетето, ЗЛС и ЗГР - 168 дела /от които 20 дела по ЗЗДН/;
* облигационни искове - 50 дела;
* вещни искове – 44 дела;
* делби – 57 дела;
* дела по чл. 310 от ГПК – 17 дела и
* дела по чл. 410 и чл. 417 от ГПК – 619 дела.

За разглеждане средномесечно през 2018 година на един съдия на база 12 месеца – 24 граждански дела.

*За сравнение:*

Гражданските дела за разглеждане през 2017 г. са общо 1158, от които:

* искове по СК, ЗЗДН, ЗЗДетето, ЗЛС и ЗГР - 163 дела /от които 26 дела по ЗЗДН/,
* облигационни искове - 44 дела;
* вещни искове – 59 дела;
* делби – 48 дела;
* дела по чл. 310 от ГПК – 18 дела и
* дела по чл. 410 и чл. 417 от ГПК – 650 дела.

За разглеждане средномесечно през 2017 година на един съдия на база 12 месеца – 28 граждански дела.

Гражданските дела за разглеждане през 2016 г. са общо 898, от които:

* искове по СК, ЗЗДН, ЗЗДетето, ЗЛС и ЗГР - 160 дела /от които 25 дела
* по ЗЗДН/,
* облигационни искове - 58 дела,
* вещни искове – 51 дела;
* делби – 55 дела;
* дела по чл. 310 от ГПК – 16 дела и
* дела по чл. 410 и чл. 417 от ГПК – 432 дела.

За разглеждане средномесечно през 2016 година на един съдия на база 12 месеца – 25 граждански дела.

Гражданските делаза разглеждане през 2015 г. са общо 936, от които:

* искове по СК - 98 дела;
* облигационни искове - 81 дела,
* вещни искове – 75 дела;
* делби – 56 дела;
* дела по чл. 310 от ГПК – 27 дела и
* дела по чл. 410 и чл. 417 от ГПК – 474 дела.

За разглеждане средномесечно през 2015 година на един съдия на база 12 месеца – 19,5 граждански дела.

Гражданските делаза разглеждане през 2014 г. са общо 889, от които:

* искове по СК - 106 дела;
* облигационни искове - 84 дела;
* вещни искове – 60 дела;
* делби – 62 дела;
* дела по чл. 310 от ГПК – 20 дела и
* дела по чл. 410 и чл. 417 от ГПК – 416 дела.

За разглеждане средномесечно през 2014 година на един съдия на база 12 месеца – 18,5 граждански дела.

**2.2.2. Наказателните дела за разглеждане** през 2018 г. са 908, от които:

* наказателни дела от общ характер – 247;
* по чл. 78а от НК – 35;
* наказателни дела от частен характер – 10;
* частно-наказателни дела – 436 и
* наказателни от административен характер дела – 180.

За разглеждане средномесечно през 2018 година на един съдия на база 12 месеца – 19 наказателни дела.

*За сравнение:*

Наказателните дела за разглеждане през 2017 г. са 945, от които:

* наказателни дела от общ характер – 341;
* по чл. 78а от НК – 53;
* наказателни дела от частен характер – 16;
* частно-наказателни дела – 383 и
* наказателни от административен характер дела – 152.

За разглеждане средномесечно през 2017 година на един съдия на база 12 месеца – 22.5 наказателни дела.

Наказателните дела за разглеждане през 2016 г. са 994, от които:

* наказателни дела от общ характер – 431;
* по чл. 78а от НК – 15;
* наказателни дела от частен характер – 11;
* частно-наказателни дела – 398 и
* наказателни от административен характер дела – 139.

За разглеждане средномесечно през 2016 година на един съдия на база 12 месеца – 27,6 наказателни дела.

Наказателните дела за разглеждане през 2015 г. – 1322, от които:

* наказателни дела от общ характер – 548;
* по чл. 78а от НК – 13;
* частно-наказателни дела – 603 и
* наказателно - административни дела – 153.

За разглеждане средномесечно през 2015 година на един съдия на база 12 месеца – 27,5 наказателни дела.

Наказателните дела за разглеждане през 2014 г. – 957, от които:

* наказателни дела от общ характер – 361;
* по чл. 78а от НК – 14;
* частно-наказателни дела – 319 и
* наказателно - административни дела – 252.

За разглеждане средномесечно през 2014 година на един съдия на база 12 месеца – 19,9 наказателни дела.

**2.3. СВЪРШЕНИ ДЕЛА:**

Общият брой на свършените дела за 2018 г. е 1698 дела.

|  |  |  |
| --- | --- | --- |
| Съдия | Свършени дела | Свършени до 3 месеца |
| Георги Николов | 612 | 519 |
| Мариана Маркова | 357 | 276 |
| Ангелина Гергинска | 358 | 278 |
| Невена Великова | 358 | 313 |
| Ивайло Йорданов – за довършване | 12 | 6 |
| Дора Михайлова – за довършване | 1 | - |

Продължителността на гражданските дела се отчита от датата на насрочването на първото открито заседание до датата на обявяване на делото за решаване.

В тримесечен срок за 2018 г. са били свършени общо 1392 дела или

82 %.

В края на 2018 г. общият брой висящи дела е 354 дела, от които 95 наказателни и 259 граждански.

*За сравнение:*

В тримесечен срок за 2017 г. са били свършени общо 1466 дела или

86 %. В края на 2017 г. Общият брой висящи дела е 402 дела, от които 101 наказателни и 301 граждански.

В тримесечен срок за 2016 г. са били свършени общо 1324 дела или

87 %. Общият брой на свършените дела за 2016 г. е 1516 дела. В края на 2016 г. общият брой висящи дела е 376 дела, от които 131 наказателни и 245 граждански.

В тримесечен срок за 2015 г. са били свършени общо 1852 дела или

96 %. Общият брой на свършените дела за 2015 г. е 1932 дела. В края на 2015 г. общия брой висящи дела е 326 дела, от които 100 наказателни и 226 граждански.

В тримесечен срок за 2014 г. са били свършени общо 1502 дела или

93 %. В края на 2014 г. общия брой висящи дела е 228 дела, от които 62 наказателни и 166 граждански.

**III. ГРАЖДАНСКИ ДЕЛА**

**3.1. СВЪРШЕНИ ГРАЖДАНСКИ ДЕЛА**

През 2018 г. са свършени 885 граждански дела, от тях:

* искове по СК, ЗЗДН, ЗЛС, ЗГР, ЗЗДетето - 146 дела /от които – 20 дела по ЗЗДН/,
* облигационни искове - 25 дела,
* вещни искове – 28 дела,
* делби – 25 дела,
* дела по чл. 310 от ГПК - 13 дела,
* дела по чл. 410 и чл. 417 от ГПК – 511 дела.

|  |  |  |
| --- | --- | --- |
| Съдия | Свършени дела | Свършени до 3 месеца |
| Георги Николов | 249 | 202 |
| Мариана Маркова | 179 | 125 |
| Ангелина Гергинска | 231 | 175 |
| Невена Великова | 215 | 184 |
| Ивайло Йорданов – за довършване | 11 | 6 |

*За сравнение:*

През 2017 г. са свършени 857 граждански дела, от тях:

* искове по СК, ЗЗДН, ЗЛС, ЗГР, ЗЗДетето - 139 дела /от които – 22 дела по ЗЗДН/,
* облигационни искове - 18 дела,
* вещни искове – 22 дела,
* делби – 15 дела,
* дела по чл. 310 ГПК - 16 дела,
* *дела по чл. 410 и чл. 417 ГПК - 537 дела.*

През 2016 г. са свършени 653 граждански дела, от тях:

* искове по СК, ЗЗДН, ЗЛС, ЗГР, ЗЗДетето - 127 дела /от които – 21 дела по ЗЗДН/,
* облигационни искове - 44 дела;
* вещни искове – 9 дела;
* делби – 21 дела;
* дела по чл. 310 от ГПК - 13 дела;
* дела по чл. 410 и чл. 417 от ГПК - 354 дела.

През 2015 г. са свършени 710 граждански дела, от тях:

* искове по СК - 69 дела;
* облигационни искове - 51 дела;
* вещни искове – 29 дела;
* делби – 21 дела;
* дела по чл. 310 от ГПК - 20 дела;
* дела по чл. 410 и чл. 417 от ГПК - 396 дела.

През 2014 г. са свършени 723 граждански дела, от тях:

* искове по СК - 92 дела;
* облигационни искове - 57 дела;
* вещни искове – 35 дела,;
* делби – 28 дела;
* дела по чл. 310 от ГПК - 13 дела;
* дела по чл. 410 и чл. 417 от ГПК - 370 дела.

**3.2. ПОСТЪПЛЕНИЕ НА ГРАЖДАНСКИ ДЕЛА ПО ВИДОВЕ:**

**3.2.1**.**Искове по СК, в т.ч. за развод и недействителност на брака, за развод по взаимно съгласие, издръжка и изменение на издръжка, искове по ЗЗДН, искове по ЗЛС, искове по ЗГР, искове по ЗЗДетето:**

Несвършените от предходен период са 37 дела /4 от тях – по ЗЗДН/ и са постъпили 131 дела /от които 16 дела – по ЗЗДН/. Разгледани са общо 168 дела. От тях свършени дела са 146, с решение – 130 /от които – 14 дела по ЗЗДН/, прекратени – 16 дела /от които 5 дела – по ЗЗДН/. Останалите несвършени дела в края на отчетния период са 22.

**3.2.2. Облигационни искове:**

Несвършените от предходен период са 26 дела и са постъпили 24 дела. Разгледани са общо 50 дела. От тях свършени дела са 25, с решение – 20, прекратени – 5 дела. Останалите несвършени дела в края на отчетния период са 25.

**3.2.3. Вещни искове:**

Несвършените от предходен период са 37 дела и са постъпили 7 дела. Разгледани са общо 44 дела. От тях свършени дела са 28, с решение – 25, прекратени – 3 дела. Останалите несвършени дела в края на отчетния период са 16.

**3.2.4.Делби и искове по ЗН:**

Несвършените от предходен период са 33 дела и са постъпили 24 дела. Разгледани са общо 57 дела. От тях свършени дела са 25, с решение – 17, прекратени – 8 дела. Останалите несвършени дела в края на отчетния период са 32.

**3.2.5. Установителни искове:**

Несвършените от предходен период са 50 дела и са постъпили 56 дела. Разгледани са общо 106 дела. От тях свършени дела са 58, с решение – 45, прекратени – 13 дела. Останалите несвършени дела в края на отчетния период са 48.

**3.2.6. Искове по КТ:**

От предходен период има 1 несвършено дело. Постъпили са 15 дела. Разгледани са общо 16 дела. От тях свършени дела са 15 - с решение. Прекратени дела няма. В края на отчетния период има 1 несвършено дело.

**3.2.7. Дела от административен характер:**

Няма несвършени дела от предходен период. Постъпили са 3 дела. Разгледани са общо 3 дела. Всички са останали несвършени в края на отчетния период.

**3.2.8. Заповедни производства - дела по чл. 410 и чл. 417 от ГПК:**

Несвършените от предходен период са 113 дела и са постъпили 506 дела. Разгледани са общо 619 дела. От тях свършени дела са 511, с решение – 409, прекратени – 102 дела. Останалите несвършени дела в края на отчетния период са 108.

**3.2.9. Обезпечения и други частни производства по граждански дела:**

Несвършените от предходен период са 3 дела и са постъпили 70 дела. Разгледани са общо 73 дела. От тях свършени дела са 71, с решение – 66 дела, прекратени – 5 дела. Останалите несвършени дела в края на отчетния период са 2.

По отношение на видовете граждански дела за разглеждане най-голям относителен дял през 2018 година имат „делата по чл. 410 и чл. 417 от ГПК” – 54 %. Следват производствата по искове по СК, ЗЗДН, ЗЛС, ЗГР, ЗЗДетето – 15 %; установителните искове – 9 %; обезпеченията и другите частни прозводства – 6 %, делби и искове по ЗН – 5 %.

От общо свършени 885 граждански дела, в срок до 3 месеца са свършени 692 дела, или 78 %.

Броят на насрочените дела в открити съдебни заседания е 555, а отложените дела в открити заседания – 276. Отлагането на гражданските дела се дължи най-вече на нередовното призоваване на страните и вещите лица, несвоевременното връщане на призовките, конституирането на нови страни.

През 2018 година са постъпили 15 бързи производства по чл. 310 от ГПК. Останали несвършени в началото на периода – 2 дела. Общо за разглеждане 17 дела. Приключили са 13 дела, от които 4 с решение и 9 са прекратени. От приключилите дела – 13 са в срок до 3 месеца. Останалите несвършени дела в края на отчетния период са 4.

Размяната на съдебните книжа по дела в по-голямата част е в над 3-месечен срок.

В края на отчетния период несвършени са останали 259 дела.

**IV. НАКАЗАТЕЛНИ ДЕЛА**

**4.1. Постъпилите наказателните дела през 2018 г. са 807 на брой, от които:**

* нох. дела – 203;
* наказателни дела от частен характер – 4;
* дела по чл. 78а от НК – 17,
* частно-наказателни дела - 435 /в т.ч. 253 дела, образувани по повод искания по ЗЕС/ и
* дела от административно-наказателен характер - 148.

През 2018 г. средномесечно постъпление на един съдия са 17наказателни дела.

През 2018 г. са свършени 813 наказателни дела, от които в тримесечен срок 700 дела - или 87 %.

|  |  |  |
| --- | --- | --- |
| Съдия | Свършени дела | Свършени до 3 месеца |
| Георги Николов | 363 | 317 |
| Мариана Маркова | 178 | 151 |
| Ангелина Гергинска | 127 | 103 |
| Невена Великова | 143 | 129 |
| Ивайло Йорданов – за довършване | 1 | - |
| Дора Михайлова - за довършване | 1 | - |

*За сравнение:*

Постъпилите наказателните дела през 2017 г. са 814 броя, от които:

* нох. дела – 269;
* наказателни дела от частен характер – 7;
* дела по чл. 78а от НК – 47;
* частно-наказателни дела - 372 /в т.ч. 147 дела, образувани по повод искания по ЗЕС/ и
* дела от административно-наказателен характер – 119.

През 2017 г. средномесечно постъпление на един съдия са 19наказателни дела.

През 2017 г. са свършени 844 наказателни дела, от които в тримесечен срок 687 дела - или 81 %.

Постъпилите наказателните дела през 2016 г. са 894 броя, от които:

* нох. дела – 378;
* наказателно частен характер дела – 9;
* дела по чл. 78а от НК – 12;
* частно-наказателни дела - 393 /в т.ч. 74 дела, образувани по повод искания по ЗЕС/ и
* дела от административно-наказателен характер - 102.

През 2016 г. средномесечно постъпление на един съдия са 25наказателни дела.

През 2016 г. са свършени 863 наказателни дела, от които в тримесечен срок 728 дела - или 84 %.

Постъпилите наказателните дела през 2015 г. са 1260 броя, от които:

* нох. дела – 528;
* наказателно частен характер дела – 3;
* дела по чл. 78а от НК – 13;
* частно-наказателни дела – 598 и
* административно-наказателни дела - 118.

През 2015 г. средномесечно постъпление на един съдия са 26наказателни дела.

През 2015 г. са свършени 1222 наказателни дела, от които в тримесечен срок 1161 дела - или 95 %.

Постъпилите наказателните дела през 2014 г. са 874 броя, от които:

* нох. дела – 332;
* наказателно частен характер дела – 5;
* дела по чл. 78а от НК – 9;
* частно-наказателни дела - 315 и
* административно-наказателни дела - 213.

През 2014 г. средномесечно постъпление на един съдия са 18наказателни дела.

През 2014 г. са свършени 895 наказателни дела, от които в тримесечен срок 820 дела или 92 %.

**4.2. Видове и брой наказателни дела от общ характер по състави от НК:**

**4.2.1. Престъпления против личността:**

Останалите несвършени дела в началото на отчетния период са 3 на брой. Новопостъпили са 5 дела. Общо за разглеждане са 8 дела. От тях 3 са свършени – всички със споразумение, и 5 са останали висящи към края на отчетния период.

**4.2.2. Престъпления против брака, семейството и младежта:**

Останалите несвършени дела в началото на отчетния период са 7 на брой. Новопостъпили са 6 дела. Общо за разглеждане са 13 дела. От тях 7 дела са свършени /6 - приключили с присъда и 1 – със споразумение/ и 6 дела са останали висящи към края на отчетния период.

**4.2.3. Престъпления против собствеността:**

Останали несвършени в началото на отчетния период 7 дела, новопостъпили – 13. Общо за разглеждане - 20 дела. Свършени са 13 дела – 1 с присъда, 11 със споразумение и 1 е прекратено. В края на отчетния период са останали 7 висящи дела.

**4.2.4. Престъпления против стопанството:**

Останалите несвършени дела в началото на отчетния период са 2 на брой. Новопостъпилите са 13 дела. От тях 3 дела са бързи производства. Общо за разглеждане са 15 дела. Свършени са 14 дела - всички със споразумение. В края на отчетния период има 1 висящо дело.

**4.2.5. Престъпления против дейността на държавните органи и обществените организации:**

Останали несвършени в началото на отчетния период са 8 дела. Новопостъпили са 70 дела. От тях 13 дела са бързи производства. Общо дела за разглеждане са 78 дела. Свършени са 75 дела. От тях 5 дела са приключили с присъда и 70 дела - със споразумение. Висящите дела в края на отчетния период са 3 на брой, в т.ч. 2 дела дела за незаконно преминаване през границата /чл. 279 НК/.

**4.2.6. Документни престъпления:**

Няма останали несвършени дела от предходен период. Новопостъпили са 34 дела. Общо дела за разглеждане са 34. От тях 7 дела са бързи производства. Свършени са 33 дела – всички със споразумение. В края на отчетния период има 1 висящо дело.

**4.2.7. Престъпления против реда и общественото спокойствие:** Няма останали несвършени дела от предходен период. Новопостъпили са 8 дела. Общо за разглеждане са 8 дела. Свършени са 6 дела – всички със споразумение. В края на отчетния период има 2 висящи дела.

**4.2.8. Общоопасни престъпления:**

Останалите несвършени дела в началото на отчетния период са 17 дела. Новопостъпилите са 54 дела. От тях 26 дела са бързи производства. Общо за разглеждане са 71 дела. Свършени са 66 дела. От тях 3 дела са приключили с присъда, 62 дела са приключили със споразумение и 1 дело е прекратено. В края на отчетния период са останали 5 висящи дела.

През отчетния период 49 дела от образуваните наказателни дела от общ характер са бързи производства по Глава ХХІV от НПК.

През 2018 г. по свършените наказателни дела от общ характер са постановени 15 присъди, одобрени са 200 споразумения, броят на съдените лица е 121, като няма оправдани.

От осъдените 121 лица:

101 лица са с наложени наказания лишаване от свобода до 3 години, като при 98 от тях изтърпяването на наказанието е отложено на основание чл. 66, ал. 1 от НК.

Наказаните лица по споразумения /чл. 381 - 384 НПК/ са 116.

На 10 лица е наложено наказание „пробация”,

На 1 лица е наложено наказание „глоба”

На 1 лица е наложено наказание „лишаване от свобода“ от 3 до 15 години .

*За сравнение:*

През 2017 г. са постановени – 50 присъди, одобрени 238 споразумения, броят на съдените лица е 314, като 7 от тях са оправдани.

От осъдените 290 лица:

* 272 лица са с наложени наказания лишаване от свобода до 3 години, като при 242 от тях изтърпяването на наказанието е отложено на основание чл. 66, ал. 1 от НК.
* Наказаните лица по споразумения /чл. 381 - 384 НПК/ са 249.
* На 8 лица е наложено наказание „пробация”.
* На 8 лица е наложено наказание „глоба”.
* На 2 лица е наложено друго наказание.

През 2016 г. са постановени – 52 присъди, одобрени 293 споразумения, броят на съдените лица е 369, като 11 от тях са оправдани.

От осъдените 344 лица:

* 317 лица са с наложени наказания лишаване от свобода до 3 години, като при 281 от тях изтърпяването на наказанието е отложено на основание чл. 66, ал. 1 от НК.
* Наказаните лица по споразумения /чл. 381 - 384 НПК/ са 300.
* На 19 лица е наложено наказание „пробация”.
* На 6 лица е наложено наказание „глоба”.
* На 1 лице е наложено наказание „лишаване от свобода“ от 3 до 15 години /4 години ЛОС/.
* На 1 лице е наложено друго наказание.

**4.3. НАХД по чл. 78а НК –** Останали несвършени в началото на отчетния период са 18 дела. Новопостъпилите са 17 дела. Общо за разглеждане са 35 дела. Приключили са 31 дела, от които 29 дела - с решение и 2 са прекратени. Останали несвършени в края на отчетния период са 4 дела.

**4.4. НЧХД –** Останали несвършени в началото на отчетния период са 6 дела. Новопостъпили са 4 дела. Общо за разглеждане са 10 дела. Приключили са 7 дела, от тях 1 дела – с присъда и 6 дела са прекратени. Останали несвършени в края на отчетния период са 3 дела.

**4.5. НАХД** - Останали несвършени в началото на отчетния период са 32 дела. Новопостъпили са 148 дела. Общо за разглеждане са 180 дела. Свършени дела са 124 дела. От тях, 120 дела са приключили с решение и 4 дела са прекратени. Останали несвършени в края на отчетния период са 56 дела.

**4.6. ЧНД /образувани по искания по ЗЕС/** - 253 дела, от които 120 дела, по които исканията по ЗЕС изхождат от прокуратурата.

**V. РАЗГЛЕЖДАНЕ НА ДЕЛАТА:**

През 2018 г. общият брой на подлежащите за разглеждане дела е 2052. Свършени са общо 1698 дела. Висящите са 354 дела. Проведени са общо 2534 заседания.

Средномесечно разгледани дела на един съдия /граждански и наказателни дела/ са 43 дела, а свършените – 35 дела.

*За сравнение:*

През 2017 г. общият брой на подлежащите за разглеждане дела е 2103, свършени са общо 1701 дела и висящите са 402 дела. Проведени са общо 2337 заседания.

Средномесечно разгледани дела на един съдия /граждански и наказателни дела/ са 50 дела, а свършените – 41 дела.

През 2016 г. общият брой на подлежащите за разглеждане дела е 1892, свършени са общо 1516 дела и висящите са 376 дела. Проведени са общо 2130 заседания.

Средномесечно разгледани дела на един съдия /граждански и наказателни дела/ са 53 дела, а свършените – 42 дела.

За сравнение, през 2015 г. общият брой на подлежащите за разглеждане дела е 2258, свършени са общо 1932 дела и висящите са 326 дела. Проведени са общо 2354 заседания.

Средномесечно разгледани дела на един съдия /граждански и наказателни дела/ са 48 дела, а свършените – 41 дела.

През 2014 г. общия брой на подлежащите за разглеждане дела е 1846, свършени са общо 1618 дела и висящите са 228 дела. Проведени са общо 1914 заседания.

Средномесечно разгледани дела на един съдия /граждански и наказателни дела/ са 39 дела, а свършените – 34 дела.

Делата се образуват бързо и насрочват от съдиите-докладчици ритмично.

Отложените в първото заседание дела се насрочват в максимално кратки срокове.

Основните причини за отлагане на делата, както и през предходните години са идентични: несвоевременно връчване на призовките, неявяване по уважителни причини на страни, подсъдими, служебни защитници, вещи лица и свидетели.

Няма случай на неоснователно отлагане на делата.

Цифрите при наказателните дела сочат на запазващ се ръст на престъпността на съдебния район, а самите дела се характеризират с усложняване на извършване на престъпната дейност /престъпление в съучастие от две и повече лица, престъпления, при които предметът на същите е в особено големи размери и представлява особено тежък случай/.

При констатирани съществени нарушения, допуснати на досъдебното производство, наказателните дела се връщат за доразследване с конкретни указания.

При неявяване на подсъдимите без уважителни причини е изменяна мярката им за неотклонение в по-тежка и са довеждани принудително от органите на съдебната власт.

На редовно призованите и неявили се свидетели са налагани глоби и са довеждани принудително.

Наказателните дела са разглеждани и приключвани в законовите срокове.

**VІ. БЮРО СЪДИМОСТ**

Работата на Бюро „Съдимост“ при Районен съд - Сливница през 2018 год. е в съответствие с изискванията на Наредба № 8 от 26.02.2008 г. за функциите и организацията на дейността на бюрата за съдимост, издадена от министъра на правосъдието, обн., ДВ, [бр. 24](apis://Base=NORM&DocCode=8285313014&Type=201) от 4.03.2008 г., изм. и доп., [бр. 14](apis://Base=NORM&DocCode=8285313015&Type=201) от 12.02.2013 г., в сила от 15.02.2013 г., попр., [бр. 15](apis://Base=NARH&DocCode=8285314058&Type=201) от 15.02.2013 г., доп., [бр. 58](apis://Base=NARH&DocCode=8285315078&Type=201) от 15.07.2014 г., в сила от 15.07.2014 г., изм. и доп., бр. 78 от 9.10.2015 г., в сила от 9.10.2015 г.

През 2018 г. са издадени 1852 свидетелства за съдимост и 601 справки за съдимост.

Свидетелствата за съдимост и справките за съдимост се издават в предвидените в Наредбите срокове и за тях се водят регистри на хартиен носител.

**VІІ. НАТОВАРЕНОСТ НА СЪДИИТЕ:**

През 2018 г. действителната натовареност при отработени 47 човекомесеца през годината е следната:

* Към всичко дела за разглеждане – 43,66
* Към свършени дела – 36,13

*За сравнение*:

През 2017 г. действителната натовареност при отработени 40 човекомесеца през годината е следната:

* Към всичко дела за разглеждане – 52,58
* Към свършени дела – 42,53

През 2016 г. действителната натовареност при отработени 36 човекомесеца през годината е следната:

* Към всичко дела за разглеждане – 52,56
* Към свършени дела – 42,11

**VІІІ. КАЧЕСТВО НА СЪДЕБНИТЕ АКТОВЕ:**

През 2018 година са обжалвани общо 117 съдебни акта. От тях 40 са по граждански дела и 77 по наказателни дела.

От върнатите през 2018 г. обжалвани и протестирани граждански дела, 22 са потвърдени, 1 е изцяло отменено от горната инстанция и постановен акт по същество, 4 са отменени и върнати за продължаване на процесуалните действия, 3 са частично потвърдени и 1 е отменено, поради изтекъл срок, който не е бил налице към момента на постановяване на обжалваното решение и др.

От върнатите през 2018 г. обжалвани и протестирани наказателни дела, 41 са потвърдени, 18 са отменени и върнати за ново разглеждане от съда, 3 са отменени и върнати за ново разглеждане от прокурора, 1 е отменено с постановяване на нова присъда, 1 отменено с прекратяване на наказателното производство, поради оттегляне на тъжбата, 5 са изменени в наказателната част и 1 е отменено, поради изтекла давност, прилагане на настъпил междувременно по-благоприятен закон или смърт на нарушителя.

**IX. СЪДЕБНО ИЗПЪЛНЕНИЕ:**

Считано от 01.01.2018 г. длъжността „държавен съдебен изпълнител“ при Районен съд – Сливница е овакантена. На основание чл. 264, ал. 4 от Закона за съдебната власт функциите на държавен съдебен изпълнител са поети от административния ръководител – председател на съда.

През 2018 г. са постъпили 54 изпълнителни дела. Несвършените дела в началото на отчетния период са 785 дела.

|  |  |  |
| --- | --- | --- |
| Видове дела | Брой дела | Дължими суми лв. |
| В полза на юридически лица и търговци | 10 | 2 426 391 |
| В полза на граждани | 27 | 1 349 428 |
| В полза на държавата | 17 | 258 300 |

Свършените дела са общо 262. От тях 16 дела са свършени чрез реализиране на вземането, 241 дела са прекратени по други причини и 5 дела са изпратени на друг съдебен изпълнител. Останалите несвършени дела в края на 2018 г. са 577 дела.

|  |  |
| --- | --- |
| Видове дела | Събрани суми лв. |
| В полза на юридически лица и търговци | 87 051 |
| В полза на граждани | 65 271 |
| В полза на държавата | 5 522 |

Постъпилите и свършени дела за последните пет години са отразени в следната таблица:

|  |  |  |  |
| --- | --- | --- | --- |
| Година | Постъпили дела | Свършени дела | Събрани суми лв. |
| 2014 | 73 | 65 | 263 703 |
| 2015 | 71 | 93 | 98 969 |
| 2016 | 40 | 32 | 177 585 |
| 2017 | 52 | 77 | 82 962 |
| 2018 | 54 |  | 157 844 |

Предприемат се ефективни мерки за реално събиране на дължимите суми. Използват се предвидените в ГПК изпълнителни способи за принудително изпълнение. Извършват се предвидените в закона действия, обезпечаващи ефективното движение и приключване на изпълнителните дела.

Основните трудности, които се срещат в съдебното изпълнение са укриване на длъжниците и липса на секвестируемо имущество, върху което да се насочи изпълнението.

**X. СЛУЖБА ПО ВПИСВАНИЯТА**:

Службата по вписванията осъществява дейността си чрез съдия по вписванията - Даниел Николов.

През отчетната 2018 година образуваните нотариални дела са общо 3156 броя. Събраните такси са в размер на 106 330 лева.

През 2018 г. съдията по вписвания е замествал нотариусите по време на платения им годишен отпуск /общо 11 работни дни/, през което време е извършил 75 сделки и 145 нотариални заверки.

*За сравнение:*

През **2017 г.** са образувани общо 2081 нотариални дела.

През **2016 г.** са образувани общо 2471 нотариални дела.

През **2015 г.** са образувани общо 2268 нотариални дела.

През **2014 г.** са образувани общо 2177 нотариални дела.

Ръководството на Районен съд - Сливница счита, че в службата по вписвания няма сериозни организационни и правни проблеми.

Нотариалните действия по вписванията се извършват всеки работен ден. Прецизно се водят книгите, визирани в Правилника за администрацията в съдилищата и в Правилника за вписвания.

**ХI. СГРАДЕН ФОНД И ТЕХНИЧЕСКА ОБЕЗПЕЧЕНОСТ:**

Районен съд - Сливница се помещава на четвъртия етаж в четириетажната административна сграда на Община Сливница, на адрес: гр. Сливница - 2200, пл.”Съединение” 1, ет. 4.

Четвъртият етаж с Решение № 444/27.10.1992 г. на Министерски съвет е предоставен безвъзмездно за стопанисване и управление на Министерство на правосъдието, като в него се осъществява дейността на съда. На същия етаж е разположена и Районна прокуратура - Сливница. Съдът разполага с единадесет стаи и две заседателни зали.

Съгласно Заповед № 75/22.02.1990 г. на Общински народен съвет - Сливница е отстъпено възмездно право на строеж на ОбС на БКП – построяване ІV етаж и надстройка на сградата на ОбНС Сливница, с разгърната застроена площ общо от 710 кв.м. Четвъртият етаж и надстройката му са актувани като публична държавна собственост с АДС № 5041/17.11.2015 г., актуализиран през 2016 г. /АДС № 5169/21.10.2016 г./.

През 2005 година с решение на Висш съдебен съвет, председателят на съда е упълномощен и същият сключва договор за дарение от 11.10.2005 г. вписан на 12.10.2005 г. т.ІІІ, стр.51, двоен входящ регистър № 1964, партида 65/10332, по силата на който Висш съдебен съвет придобива собствеността върху празно дворно място с площ от 1050 кв.м. за построяване на нова съдебна палата.

С решение № 28/23.12.2015 г. на Общински съвет – Сливница, последният дарява на държавата 300 кв.м. в северозападната част от УПИ-ХХVІ - „Съдебна палата“, кв. 8 по плана на гр. Сливница, за нуждите на съдебната власт.

През 2016 г. са предприети необходимите мерки, в резултат на които е изготвен инвестиционен проект, одобрени са строителните книжа и е издадено разрешение за строеж № 16/08.08.2016 г. на съдебна палата /строеж ІV категория/ в УПИ ХХVІ – „Съдебна палата“, кв. 8, гр. Сливница.

С Решение на ВСС, обективирано в т. 34.1.20 – 34.1.22 от Протокол № 14/27.04.2017 г. на Пленума на ВСС са отпуснати средства по § 51-00 „Основен ремонт на ДМА“, както следва: 1/ 1 323 800 лева - за СМР по изграждане на Съдебна палата – гр. Сливница; 2/ 12 000 лева - за строителен надзор и инвеститорски контрол на обект „СМР Съдебна палата гр. Сливница“ и 3/ 8 000 лева - за авторски надзор на обект: „СМР Съдебна палата гр. Сливница“.

С Решение на ВСС, обективирано в т. 33 от Протокол № 14/27.04.2017 г. на Пленума на ВСС на административните ръководители на органите на съдебната власт е възложено да упражнят правомощията си по чл. 5 ал.2 т.7 от ЗОП, като организират, провеждат и възлагат обществени поръчки за ползваните от тях сгради, съгласно утвърденото от Пленума на ВСС поименно разпределение на разходите по § 51-00 „Основен ремонт на ДМА“. Въз основа на същото председателят на РС-Сливница сключва на 22.06.2017 г. договор за услуга с адв. Миглена Богомилова Янакиева – САК, с който възлага на същата да изготви три броя документации за участие в обществени поръчки с предмети, както следва: „Избор на изпълнител за извършване на СМР по изграждане на нова сграда – Съдебна палата в гр. Сливница, УПИ ХХVI, кв. 8 по ПУП на гр. Сливница“; „Упражняване на авторски надзор при изпълнение на СМР на нова сграда – Съдебна палата в гр. Сливница, УПИ ХХVI, кв. 8, по ПУП на гр. Сливница“ и „Избор на консултант за упражняване на строителен надзор и инвеститорски контрол на обект: „Съдебна палата за нуждите на Районен съд – Сливница“, като документацията е одобрена /с направените уточнения и препоръки в становището на инж. Деница Павлова и инж. Добромира Димитрова/ с решение на Комисия „Управление на собствеността“ към ВСС в Протокол № 35/21.06.2017 г. на Комисията.

С Решение № РД-09-61/05.07.2017 г. на Председателя на Районен съд – Сливница е открита процедура за възлагане на обществена поръчка с предмет: „Избор на изпълнител за извършване на СМР по изграждане на нова сграда – Съдебна палата в гр. Сливница, УПИ ХХVI, кв. 8 по ПУП на гр. Сливница“. Със заповед № РД-09-31 от 22.03.2018 г. за изпълнител е определен Консорциум „Брилянт - Мидия“ ДЗЗД. На 31.10.2018 г. е съставен протокол за откриване на строителна площадка и определяне на строителна линия и ниво на строежа. На 07.11.2018 г. е сключен договор между изпълнителя Консорциум „Брилянт - Мидия“ ДЗЗД и подизпълнител ДЗЗД „Сливница Съдебна палата“.

Към настоящия момент наличният сграден фонд се явява крайно недостатъчен за нормалното осъществяване на дейността на съда. Сериозни проблеми възникват в случаите, когато заседават едновременно трите съдебни състава. Не достигат също така помещения за съдебните секретари, които са разположени в един кабинет.

Районен съд - Сливница разполага със самостоятелно помещение за сървър и не разполага със самостоятелно помещение за секретно деловодство, каквито указания биват давани на съда при всяка последваща през годините проверка от ДАНС. Такива са дадени от ДАНС и при последната им планова проверка през 2017 г. и Районен съд – Сливница предприема действия по обособяване на едно от малкото налични помещения за регистратура за класифицирана информация. При направено искане пред ВСС, обаче, за отпускане на целеви средства за оборудване на такава регистратура, Комисия „Бюджет и финанси“ на ВСС се произнася с решение, с което не дава съгласие за увеличение по бюджета за 2018 г. на Районен съд – Сливница с цел осигуряване на средства за откриване на регистратура по ЗЗКИ, като мотивите за това са, че е открита процедура за обществена поръчка по изграждане на съдебна палата.

В Районен съд - Сливница няма помещение за сътрудниците по охраната. Липсват технически средства и системи за контрол на достъпа. В този смисъл е и заключението на проверяващите от Главна дирекция „Охрана”, че сградата не отговаря на нормите за безопасност и охрана, съгласно Наредба № 4/10.01.2008 г.

Районен съд - Сливница не разполага и със стая за проучване на делата от адвокати.

Районен съд – Сливница има обособени 22 работни места и разполага с 2 заседателни зали. Компютърната техника, с която се работи е основно от 2004-2014 г. и е морално остаряла. През 2016 г. и 2017 г., след реализиране от страна на ВСС на централизирани обществени поръчки за доставка на техника, на Районен съд - Сливница са предоставени общо 6 нови компютърни конфигурации, 2 скенера, 1 лаптоп и 6 принтера. През 2018 г. от бюджетните средства на съда са закупени 2 нови компютърни конфигурации и 1 сървър.

През 2017 г. Районен съд – Сливница е оборудван с IP – телефонна централа.

**ХII. ЗАКЛЮЧЕНИЕ:**

Ръководството на съда счита, че независимо от посочените проблеми от битов характер Районен съд - Сливница е един добре работещ съд. Съдиите и служителите са дълбоко мотивирани да изпълняват своите служебни задължения с цел да наложат модерен, съвременен и открит стил на работа с гражданите и страните по делата, които са на производство в съда.

Районен съд - Сливница се различава се от другите съдилища, включени в съдебния район на Софийски окръжен съд с това, че в съдебния район се намира Митница Калотина, ГКПП Калотина, Регионална дирекция „Гранична полиция”- Драгоман, поради което и е относително голям броят на престъпленията против митническия режим, престъпленията против дейността на държавните органи и реда на управление, както и делата за незаконно преминаване на границата.

Съдиите в Районен съд - Сливница полагат усилия за координация между различните институции в съдебния район, с цел подобряване съвместната работа помежду им.

АДМИНИСТРАТИВЕН РЪКОВОДИТЕЛ -

ПРЕДСЕДАТЕЛ НА PC – СЛИВНИЦА:

/МАРИАНА МАРКОВА/